Source: http://www.bortonkartalanitas.hu/
Timestamp: 2018-12-12 14:14:23+00:00

Document:
Dr. Mohácsi Ügyvédi Iroda | Börtön kártalanítás
Kártalanítás jár az elítéltnek vagy az egyéb jogcímen fogvatartottnak a fogva tartása során a jogszabályban előírt élettér biztosításának hiánya és az ehhez esetlegesen kapcsolódó más, a kínzás, kegyetlen, embertelen vagy megalázó bánásmód tilalmába ütköző elhelyezési körülmény, különösen az illemhely elkülönítésének a hiánya, a nem megfelelő szellőztetés, világítás, fűtés vagy rovarirtás (a továbbiakban együtt: alapvető jogokat sértő elhelyezési körülmények) által előidézett sérelem miatt.
A kártalanítás minden egyes, az alapvető jogokat sértő elhelyezési körülmények között eltöltött nap után jár. A kártalanítás megfizetésére az állam köteles.
A fenti jogcímen további kártérítésnek vagy sérelemdíjnak helye nincs, de az elítélt vagy az egyéb jogcímen fogvatartott jogosult az ezt meghaladó igényét polgári bíróság előtt érvényesíteni.
A kártalanítás egy napra eső összege legalább ezerkettőszáz forint, de legfeljebb ezerhatszáz forint.
A kártalanítás iránti igény attól a naptól számított hat hónapon belül érvényesíthető, amelyen az alapvető jogokat sértő elhelyezési körülmények megszűntek. E határidő elmulasztása jogvesztő. E bekezdés alkalmazásában nem tekinthető az alapvető jogokat sértő elhelyezési körülmény megszűnésének, ha e körülmény fennállása rövid időtartamra, de legfeljebb harminc napra megszakad azért, mert az elítélt vagy az egyéb jogcímen fogvatartott elhelyezése során a jogszabályban előírt élettér biztosítva volt.
Irodánk teljes körű képviseletet vállal kártérítési ügyekben, ezen belül kimagasló ügyszámmal az embertelen körülmények, túlzsúfoltság miatt előterjesztett kártalanítási igények kapcsán.
2017. január 1. napjától az alapvető jogokat sértő elhelyezési körülmények által előidézett sérelmek miatt, Magyarországon is megnyílt a kártalanítási lehetőség.
Az új magyar szabályzás lényege, hogy " Kártalanítás jár az elítéltnek vagy az egyéb jogcímen fogvatartottnak a fogva tartása során a jogszabályban előírt élettér biztosításának hiánya és az ehhez esetlegesen kapcsolódó más, a kínzás, kegyetlen, embertelen vagy megalázó bánásmód tilalmába ütköző elhelyezési körülmény, különösen az illemhely elkülönítésének a hiánya, a nem megfelelő szellőztetés, világítás, fűtés vagy rovarirtás (a továbbiakban együtt: alapvető jogokat sértő elhelyezési körülmények) által előidézett sérelem miatt. A kártalanítás minden egyes, az alapvető jogokat sértő elhelyezési körülmények között eltöltött nap után jár. A kártalanítás megfizetésére az állam köteles. A kártalanítás egy napra eső összege legalább ezerkettőszáz forint, de legfeljebb ezerhatszáz forint."
E körben szükséges hangsúlyozni, hogy eltérő szabályzás vonatkozik azokra, akik már benyújtottak kérelmet az Emberi Jogok Európai Bírósága felé 2017. január 1. napját megelőzően, illetve azokra, akik nem. Az Emberi Jogok Európai Bírósága 2016. november 8.-án úgy határozott, hogy valamennyi a magyarországi fogva tartási körülményekkel kapcsolatos panasz vizsgálatát felfüggeszti 2017. augusztus 31. napjáig. Ez azt jelenti, hogy regisztrált kérelmének ügyében 2017. augusztus 31. napjáig semmilyen eljárási cselekmény nem történik.
A Bíróság alapvetően három döntésre juthat. Úgy dönt, hogy a magyar szabályzás megfelelő, és átadja Magyarországnak az ügyek elbírálását, vagy nem tartva megfelelőnek a magyar szabályzást, elbírálja a benyújtott kérelmet, illetve további huzamos időszakra felfüggeszti a panasz vizsgálatát.
Előre nyilván nem jelenthető ki bizonyosan, hogy az Emberi Jogok Európai Bírósága, a fenti három döntési lehetőség közül melyikkel fog élni, azonban tény, hogy Magyarországon kb. az Emberi Jogok Európai Bírósága által eddig megítélt sérelemdíj fele kerül megítélésre a fogvatartott részére úgy, hogy abból számos esetben levonást eszközölhetnek. Hangsúlyos, hogy bűnügyi költség itthon sem vonható le a sérelemdíjból!
Álláspontom szerint azon kérelmezők esetében, akik már az Emberi Jogok Európai Bíróságához kártalanítás iránt kérelmet nyújtottak be, és azt 2017. január 1. előtt regisztrálták, elengedhetetlen a magyar jogorvoslat kimerítése is, ugyanis a kérelmezőnek minden olyan jogorvoslatot igénybe kell vennie az érintett államban, amely alkalmas lehet arra, hogy orvosolja a sérelmezett helyzetet (ez általában a hatáskörrel és illetékességgel rendelkező bírósághoz benyújtott keresetet, ill. – ha erre van lehetőség – a fellebbviteli bíróságokhoz, ill. a Legfelsőbb Bírósághoz / Kúriához benyújtott jogorvoslatokat jelenti). " Nem elegendő pusztán formálisan igénybe venni ezeket a jogorvoslatokat, hanem az eljárás során ténylegesen fel kell vetni az egyezménysértésre vonatkozó panasz lényegét. " Azt követően, hogy a hazai eljárásban a végső határozatot (általában a legmagasabb szintű bíróság ítéletét) meghozták, hat hónap áll rendelkezésre a kérelem benyújtására. Ezen időszak letelte után a kérelmet nem fogadhatja el a Bíróság
Azon szabadságvesztést töltő, vagy szabadságvesztést töltött személyek kapcsán, akiknek nincs a fenti időpontig regisztrált kérelme az Emberi Jogok Európai Bírósága előtt, ugyancsak feltétlenül szükséges a magyar jogorvoslat kimerítése.
Egyrészről kártalanítást kap az embertelen fogva tartási körülmények miatt, mely elérheti az évi 584. 000. Ft.- összeget, másrészről egy későbbi strasbourgi eljárás esetében elengedhetetlen a tagállami jogorvoslat kimerítése. Mindkét vázolt esetben jogvesztő határidőkkel áll szemben a kérelmező, így alapvető fontosságú, hogy kérelmét határidőben, a vonatkozó részletszabályok ismeretében terjessze elő. Fontos tisztázni, hogy a magyarországi igények esetében 2016. január 1. napja után szabadultak is előterjeszthetik igényüket. Tehát bárki, akinek az alapvető jogokat sértő elhelyezési körülményekből eredő sérelme 2016. január 1. napja után szűnt meg jogosult kártalanítási igény benyújtására!
Minden esetben javaslom hozzáértő, számos kérelmezőt képviselő jogi szakember segítségét az eljárásban, mivel a vonatkozó jogszabályok, eljárásrend, részletszabályok, határidők ismerete alapvető fontosságú ahhoz, hogy megfelelő mértékű, akár évi félmillió forintot meghaladó kártalanítást fizessen a magyar állam a jogsérelem fennállta esetén. Irodánk teljes körű képviseletet biztosít a fenti eljárásokban, teljes bizalommal fordulhat hozzánk képviselete céljából!
Az Emberi Jogok Európai Bírósága előtt számos folyamatban lévő ügye van Irodánknak, a magyarországi és más tagállami rabok rossz börtönkörülményei miatt. Sokan kérdezik, hogy mennyi az az összeg, amit megítél a Bíróság. Nyilván minden eset más, így pontos összeget előre nem lehet mondani, de adott esetben 49 fogvatartottnak 218. 000. 000. Ft.- kártalanítást ítélt meg az eljáró bíróság perköltséggel együtt az embertelen bánásmód tilalmába ütköző jogsértések miatt. Ezekben az esetekben igen lényeges a határidők betartása is, mivel a szabadulástól számított fél éven belül szükséges benyújtani a kérelmet. A fogvatartottak részéről igen gyakran tapasztalom, hogy nem bocsátják rendelkezésükre a szükséges adatokat, melyek alapján a kérelem elkészíthető, hiszen ki emlékezne pontosan, hogy akár számos évvel ezelőtt egy-egy-kéthetes szállítás során milyen elhelyezési körülmények közt volt. Irodánk ilyen esetekben is teljes körű segítséget nyújt, beszerzi a szükséges adatokat, iratokat a kérelem precíz benyújtása érdekében.
A vonatkozó lényeges információk:
A Strasbourgi Emberi Jogok Európai Bírósága az Emberi Jogok Európai Egyezményének (az Európa Tanács 1950. november 4-én, Rómában kelt egyezménye, hivatalosan kihirdetett magyar elnevezése: "Az emberi jogok és alapvető szabadságok védelméről szóló Egyezmény") betartására, felügyeletére létrehozott bíróság.
Magyarországról is egyre gyakrabban fordulnak ide jogorvoslatért. A leggyakoribb ügyek a nem megfelelő fogva tartási körülmények, és az indokolatlanul sokáig húzódó peres vagy büntető eljárások miatt induló kártérítések.
Az eljárásról a következőket érdemes tudni:
• A Bíróságnak nincs lehetősége a hazai döntések megváltoztatására, mindössze ahhoz van joga, hogy az eljárás során elkövetett jogsértések tényét megállapítsa. Ha ezek fennállnak, akkor miattuk vagyoni, illetve pénzben megfizetendő nem vagyoni kártérítést ítélhet meg az ügyfél számára.
• A Bírósághoz fordulni akkor lehet, ha a jogsértés bekövetkezésétől 6 hónap még nem telt el. Az ilyen határidőn túli beadványokat a Bíróság elutasítja, a beadványnak a 6. hónap végéig be kell érkeznie. Ez a határidő a sérelmes helyzet megszűnésétől számítandó (fogva tartás vége, elhúzódó eljárás befejezése).
• A Bírósághoz fordulni csak akkor lehetséges, ha a kérelmező a hazai jogorvoslati lehetőségeit kimerítette. Ez nem minden esetben jelenti azt, hogy külön pert is le kell itthon folytatni, de ha fellebbezési, vagy panasz benyújtási lehetőség van egy döntéssel szemben, azt meg kell tenni.
• A Bíróság eljárása illetékmentes, többnyire írásban zajlik, hivatalos nyelve a francia és az angol.
• Az eljárás hossza egyes kialakult gyakorlattal rendelkező ügyek esetében rövidebb, de így is 1-2 év, összetettebb vagy új területnek számító ügyekben 2-3 év is lehet.
• Az Emberi Jogok Európai Bírósága nemzetközi bíróság, amelynek székhelye Strasbourg. Annyi bíróból áll, amennyi az Európa Tanács azon tagállamainak száma (jelenleg 47)1 , amelyek megerősítették az emberi jogok és az alapvető szabadságjogok védelméről szóló Egyezményt. A Bíróság bírái egyéni minőségükben járnak el, és nem képviselnek egyetlen államot sem. A kérelmek feldolgozása során a Bíróságot a Hivatal segíti, amely jórészt a tagállamokból származó jogászokból, más elnevezéssel jogi titkárokból áll. A jogászok teljes mértékben függetlenek országuktól, és nem képviselik sem a kérelmezőket, sem az államokat.
• Az Emberi Jogok Európai Egyezménye nemzetközi szerződés, amelyet az Európa Tanács tagállamai jogosultak aláírni. Az Egyezmény hozta létre a Bíróságot és határozza meg annak működését, valamint tartalmazza azon jogok és biztosítékok felsorolását, amelyeknek tiszteletben tartását az államok vállalták.
• Az Egyezmény tiltja különösen: " a kínzást és az embertelen vagy megalázó bánásmódot és büntetést; " az önkényes és jogellenes fogva tartást; " a megkülönböztetést az Egyezményben biztosított jogok élvezetének tekintetében; " az állam saját állampolgárainak kiutasítását vagy beutazásuk megtagadását; " a halálbüntetést, és " a külföldiek kollektív kiutasítását.
• Kérelemmel fordulhat a Bírósághoz az a személy, aki úgy gondolja, hogy személyesen és közvetlenül áldozata lett az Egyezményben vagy annak kiegészítő jegyzőkönyveiben foglalt jogok és biztosítékok megsértésének. Kérelem csak olyan állam ellen nyújtható be, amely részese az Egyezménynek
• A kérelmezőnek minden olyan jogorvoslatot igénybe kell vennie az érintett államban, amely alkalmas lehet arra, hogy orvosolja a sérelmezett helyzetet (ez általában a hatáskörrel és illetékességgel rendelkező bírósághoz benyújtott keresetet, ill. – ha erre van lehetőség – a fellebbviteli bíróságokhoz, ill. a Legfelsőbb Bírósághoz / Kúriához benyújtott jogorvoslatokat jelenti). " Nem elegendő pusztán formálisan igénybe venni ezeket a jogorvoslatokat, hanem az eljárás során ténylegesen fel kell vetni az egyezménysértésre vonatkozó panasz lényegét. " Azt követően, hogy a hazai eljárásban a végső határozatot (általában a legmagasabb szintű bíróság ítéletét) meghozták, hat hónap áll rendelkezésre a kérelem benyújtására. Ezen időszak letelte után a kérelmet nem fogadhatja el a Bíróság
• A kérelemnek az Emberi Jogok Európai Egyezményében foglalt valamelyik jogra kell vonatkoznia. A panaszolt jogsértés tárgya lehet pl. fogvatartottak kínzása és bántalmazása; fogvatartás jogellenessége; polgári és büntető eljárások fogyatékosságai; megkülönböztetés valamely jog gyakorlása során; a családi és magánélet, otthon és levelezés tiszteletben tartásának sérelme; a véleménynyilvánítás és a tájékoztatás, illetve tájékozódás korlátozása; gyűlésen vagy tüntetésen való szabad részvétel korlátozása; kiutasítás vagy kiadatás; tulajdon elkobzása; kisajátítás. " A Bíróság nem rendelkezik hatáskörrel annak vizsgálatára, hogy az Emberi Jogok Európai Egyezményén kívül valamely más nemzetközi szerződést – pl. az Emberi Jogok Egyetemes Nyilatkozatát vagy az Európai Unió Alapjogi Chartáját – megsértették-e.
• Ha a Bíróság megállapítja, hogy jogsértés történt, „igazságos elégtételt” nyújthat a kérelmezőnek, azaz bizonyos károk megtérítéseként pénzösszeget ítélhet meg, és az alperesi államot a kérelmező költségeinek megtérítésére is kötelezheti. Ha a Bíróság azt állapítja meg, hogy nem történt jogsértés, a kérelmezőnek nem kell a sajátján felüli perköltséget (az alperesi állam költségeit) megfizetnie.
Az 1993. évi XXXI. törvény az emberi jogok és az alapvető szabadságok védelméről szóló, Rómában, 1950. november 4-én kelt Egyezmény és az ahhoz tartozó nyolc kiegészítő jegyzőkönyv kihirdetéséről:

References: bíróság 
 Bíróság 
 bíróság 
 Bíróság

 bíróság 
 Bíróság 
 Bíróság 
 Bíróság 
 bíróság 
 Bíróság

 Bíróság 
 Bíróság 
 Bíróság